钦定古今图书集成/明伦汇编/闺媛典/第029卷 > 李氏张夫人墓志 前人
## 钦定古今图书集成/明伦汇编/闺媛典/第029卷 > 李氏张夫人墓志 前人

临淄李伯鱼妻者，范阳张氏女，讳德性，孝弟柔婉，能
日诵数千言，习《礼》明《诗》，达音妙缋，德言容工，盖出人
也。伯鱼，天下士，善为文，擢校书郎，出为青州司功而
卒。夫人寡居无子，以归宗焉。长安二年，年四十有八，
倾逝于康俗里，殡于永通门外。景龙三年，家疚居贫，
李弟说，鬻词取给，冬十月，安厝伯姊于万安山阳苍
“梧不从，古之制也。北望先陇，西接抹丘。明灵其嘉，永
安此室。衔哀叙志，呜呼孔怀！”铭曰：

《送送伯姊万安之坟》“精灵何处？为雨为云。彼临淄兮
千里，望倏忽兮夫君。”